Babelscape/SREDFM huggingface dataset:
Αμφινόμη

Στην ελληνική μυθολογία με το όνομα Αμφινόμη είναι γνωστά τα παρακάτω 4 πρόσωπα:
# Η μητέρα του σημαντικού ήρωα και αρχηγού της Αργοναυτικής Εκστρατείας, του Ιάσονα, καθώς και του Προμάχου. Η Αμφινόμη και ο σύζυγός της Αίσονας καταδιώχθηκαν από τον βασιλιά της Ιωλκού Πελία, οπότε η Αμφινόμη αυτοκτόνησε με ένα ξίφος, μη θέλοντας να πέσει στα χέρια του. Καθώς πέθαινε, καταράστηκε τον βασιλιά. Τον μύθο διηγείται ο Διόδωρος ο Σικελιώτης (Δ΄ 50, 2).
# Η θυγατέρα του Πελία. Παρά τα εγκλήματα του πατέρα της εναντίον του, ο Ιάσονας την προστάτευσε και την πάντρεψε με τον Ανδραίμονα, αδελφό του Λαπίθη Λεοντέα.
# Η μητέρα του Αρπαλίωνα και σύζυγος του Βοιωτού Αριζήλου. Ο σύζυγος και ο γιος της σκοτώθηκαν και οι δύο κατά τον Τρωικό Πόλεμο. Ως πατέρας όμως του Αρπαλίωνα αναφέρεται ο Πυλαιμένης.
# Μία από τις Νηρηίδες (κόρες του Νηρέα και της Δωρίδας). Μαζί με την αδελφή της Θέτιδα και άλλες Νηρηίδες, η Αμφινόμη αναφέρεται στην "Ιλιάδα" (Σ 44) να συμμετέχει και αυτή στη θλίψη του ανιψιού της Αχιλλέα.
Φέλιξ Γιακόμπι

Ο Φέλιξ Γιακόμπι (γερμ.: "Felix Jacoby", 19 Μαρτίου 1876 – 10 Νοεμβρίου 1959) ήταν Γερμανός κλασσικός μελετητής και φιλόλογος.
Χθονία

Στην ελληνική μυθολογία με το όνομα Χθονία είναι γνωστή μία από τις θυγατέρες του δεύτερου στη σειρά μυθικού βασιλιά του Άργους, του Φορωνέως, και της συζύγου του Τηλεδίκης. Η Χθονία, εγγονή του ποτάμιου θεού Ινάχου, είχε αρκετά αδέλφια, ανάμεσα στα οποία συγκαταλέγονται η Νιόβη και (κατά μία εκδοχή) ο Πελασγός. Η Χθονία ήταν θεία του Άργου, του γιου του Δία που έδωσε το όνομά του στην πόλη.
Βιβλιοθήκη του Κογκρέσου

Η Βιβλιοθήκη του Κογκρέσου (, ) των Ηνωμένων Πολιτειών θεωρείται η μεγαλύτερη και πλουσιότερη βιβλιοθήκη παγκοσμίως. Ιδρύθηκε το 1800 και αρχικά έδρευε στο Καπιτώλιο. Το 1814 η βιβλιοθήκη κάηκε από τους Βρετανούς. Το 1897 μεταφέρθηκε στο χώρο όπου στεγάζεται μέχρι και σήμερα, στην Ουάσινγκτον. Η βιβλιοθήκη διαθέτει μια ευρεία γκάμα υλικού από συλλογές με σύγχρονα βιβλία, χειρόγραφα, σπάνια βιβλία, κυβερνητικές εκδόσεις των Ηνωμένων Πολιτειών, εφημερίδες από όλο τον κόσμο, μικροφίλμ, χάρτες, μουσικές παρτιτούρες, φωτογραφικές εικόνες με δημοφιλή καλλιτεχνικά αντικείμενα και σχέδια αρχιτεκτονικής σε περισσότερες από 470 (τετρακόσιες εβδομήντα) γλώσσες. Ο αριθμός των καταλογογραφημένων τεκμηρίων ανέρχεται περίπου στα 32 εκατομμύρια. Η βιβλιοθήκη σήμερα οργανώνει εκθέσεις, συναυλίες και διαλέξεις στους ειδικά διαμορφωμένους χώρους της, και προωθεί με έμφαση εκδηλώσεις που αναδεικνύουν τις πολιτισμικές ιδιαιτερότητες των μειονοτικών πληθυσμών. Αναπτύσσει επίσης υπηρεσίες εξυπηρέτησης τυφλών και εκδίδει βιβλία τυπωμένα σε σύστημα Braille.
Σαμαλούτ

Η Σαμαλούτ είναι πόλη της άνω Αιγύπτου που βρίσκεται στο νομό (κυβερνείο) Μίνια, επί της δυτικής όχθης του Νείλου.

Πολύ κοντά στη πόλη αυτή βρίσκεται η κοπτική (σήμερα) Μονή της Παναγίας, το καθολικό της οποίας φέρεται ότι έκτισε η Αγία Ελένη, μητέρα του Αυτοκράτορα και Αγίου Μέγα Κωνσταντίνου, το 328 (μ.Χ.), που εξ αυτού αποτελεί και σημαντικό χριστιανικό προσκύνημα. Το σημείο της ίδρυσης της Μονής αυτής λέγεται ότι είναι ένα από τα πολλά σημεία που κατά την παράδοση ξαπόστασε η Αγία Οικογένεια κατά τη φυγή της στην Αίγυπτο.

Η περιοχή της Σαμαλούτ παρουσιάζει μεγάλη παραγωγή σε ζαχαροκάλαμο καθώς και σιτάρι. Ενώ η ίδια η πόλη από το 1900 αποτελεί θέρετρο πλουσίων οικογενειών της Αιγύπτου. Το 1982 αριθμούσε περίπου 30.000 κατοίκους.
Βιβλιοπωλείο

thumb|right|Βιβλιοπωλείο στη Μ.Βρετανία
Βιβλιοπωλείο στο [[Μπουένος Άιρες]], [[Αργεντινή]]
Βιβλιοπωλείο είναι συνήθως ο κτηριακός χώρος όπου διατίθενται προς πώληση πολλών ειδών βιβλία που καλύπτουν όλους τους τομείς της γνώσης. Τα βιβλιοπωλεία λειτουργούν είτε ως ανεξάρτητες μονάδες είτε ως αλυσίδες καταστημάτων. Σήμερα τα βιβλιοπωλεία με τη βοήθεια της τεχνολογίας μπορούν να έχουν και ψηφιακή υπόσταση, να παρέχουν δηλαδή τη δυνατότητα στον καταναλωτή μέσω του διαδικτύου να εντοπίσει το υλικό που τον ενδιαφέρει και να το προμηθευτεί μέσω μιας ηλεκτρονικής διαδικασίας που ορίζει το βιβλιοπωλείο. Το υλικό ενός βιβλιοπωλείου ποικίλει από βιβλία, χαρτικά, εφημερίδες μέχρι και περιοδικά ή γραφική ύλη, και ο χώρος τους χαρακτηρίζεται από την παρουσία βιβλιοθηκών όπου στεγάζονται τα βιβλία προς πώληση. Ακόμα τα βιβλιοπωλεία μπορεί να ειδικεύονται σε μια συγκεκριμένη θεματική κατηγορία και το υλικό που περιέχουν να αφορά αποκλειστικά τον τομέα που καλύπτουν, όπως για παράδειγμα τα βιβλιοπωλεία τέχνης, όπου κανείς μπορεί να βρει ότι αφορά την τέχνη και το σχέδιο ή τα βιβλιοπωλεία επιστημών που παρέχουν τους χρήστες εξειδικευμένα βιβλία για την φυσική, την χημεία ή τα μαθηματικά. Πολλά είναι και τα πανεπιστήμια που έχουν το δικό τους βιβλιοπωλείο μέσα στο χώρο του ιδρύματος με σκοπό να εφοδιάσουν τους φοιτητές/σπουδαστές τους με τα απαραίτητα εγχειρίδια. Βιβλιοπωλείο μπορεί να βρείς οπουδήποτε.

Κατηγορία:Εκδόσεις
Πετράρχης

Ο Φραντσέσκο Πετράρκα ("Francesco Petrarca", 20 Ιουλίου 1304 - 19 Ιουλίου 1374), εξελληνισμένα Φραγκίσκος Πετράρχης, ήταν Ιταλός λόγιος, ποιητής και ένας από τους παλαιότερους Ουμανιστές της Αναγέννησης. 

Βάσει των έργων του Πετράρχη και, σε μικρότερο βαθμό, του Δάντη και του Βοκκάκιου, ο Πιέτρο Μπέμπο τον 16ο αιώνα δημιούργησε το μοντέλο για τη σύγχρονη ιταλική γλώσσα. 

Ο Πετράρχης έγινε γνωστός για την ανάπτυξη των σονέτων του σε τέτοιο βαθμό τελειότητας, ώστε παρέμειναν αξεπέραστα μέχρι σήμερα και η χρήση τους επεκτάθηκε και σε άλλες ευρωπαϊκές γλώσσες: κατά την Αναγέννηση, αποτέλεσαν αντικείμενο θαυμασμού, αλλά και μίμησης σε όλη την Ευρώπη. Το έργο του "Canzoniere" με 365 ερωτικά ποιήματα, αφιερωμένα στη Λάουρα, επηρέασε όλη τη μετέπειτα λυρική ποίηση, δημιουργώντας το γνωστό ρεύμα του "«πετραρχισμού»".
Βρετανική Βιβλιοθήκη

thumb|right|250px|Το εσωτερικό της Βρετανικής βιβλιοθήκης
Η Βρετανική Βιβλιοθήκη ("British Library") είναι η εθνική βιβλιοθήκη του Ηνωμένου Βασιλείου, εδρεύει στο κέντρο του Λονδίνου και ιδρύθηκε το 1753. Η αρχική της τοποθεσία εντοπίζεται στο Εθνικό Βρετανικό Μουσείο, από όπου όμως μεταφέρθηκε το 1998. Η Βρετανική Βιβλιοθήκη συγκεντρώνει κατά βάση το σύνολο της εθνικής πνευματικής παραγωγής του Ηνωμένου Βασιλείου. Περιέχει περίπου 150 εκατομμύρια τεκμήρια σχεδόν σε όλες τις γλώσσες και σε όλες τις μορφές όπως βιβλία, περιοδικά, εφημερίδες, βάσεις δεδομένων, χάρτες, γραμματόσημα, οπτικοακουστικό υλικό. Ακόμα περιέχει χειρόγραφα και ιστορικά αρχειακά έγγραφα που χρονολογούνται από το 300 π.Χ. Θεωρείται η δεύτερη παγκοσμίως μεγαλύτερη βιβλιοθήκη (πρώτη θεωρείται η Βιβλιοθήκη του Κογκρέσου). Εκτός όμως από τα χιλιάδες τεκμήρια που προσφέρει η βιβλιοθήκη στους χρήστες της, παρέχει και υπηρεσίες όπως τη δυνατότητα πρόσβασης και έρευνας στον κατάλογο της ή υλικό που μπορεί να χρειάζονται πανεπιστημιακά ιδρύματα, όπως κάποια άρθρα από περιοδικά, με κάποιο μικρό κόστος. Γενικότερα, η συγκεκριμένη βιβλιοθήκη χαρακτηρίζεται ως το Εθνικό κέντρο για μελέτη και βιβλιογραφικές αναφορές ή άλλες υπηρεσίες, για στήριξη των ιδρυμάτων εκπαίδευσης και μάθησης ή βιβλιοθηκών και κέντρων πληροφόρησης. Τέλος, η Βρετανική βιβλιοθήκη απαρτίζεται από 5 τμήματα: α) το εκτελεστικό γραφείο, που σχετίζεται με το marketing αλλά και την διοίκηση της βιβλιοθήκης, β) το τμήμα των ανθρωπιστικών και κοινωνικών επιστημών, γ)το τμήμα των επιστημών της τεχνολογίας και της βιομηχανίας, που ουσιαστικά περιλαμβάνει τις επιστημονικές αναφορές και πληροφοριακές υπηρεσίες, δ)την εθνική βιβλιογραφική υπηρεσία, που είναι επιφορτισμένη με τη δημιουργία εγγράφων αλλά και με την έκδοση της εβδομαδιαίας λίστας βιβλίων που εκδόθηκαν στο Ηνωμένο Βασίλειο (ΒΝΒ) και ε) το τμήμα που ασχολείται με την έρευνα και την ανάπτυξη.
Κώστας Λαγωνίδης

Ο Κώστας Λαγωνίδης είναι παλαίμαχος Έλληνας διεθνής ποδοσφαιριστής και νυν προπονητής.Αγωνιζόταν στο χώρο της μεσαίας γραμμής.
Εγχειρίδιο

thumb|right|300px|Εγχειρίδιο του 1874
Το εγχειρίδιο είναι ένα βιβλίο στο οποίο περιέχονται πληροφορίες ή οδηγίες για ένα θέμα ή για ένα αντικείμενο. Το εγχειρίδιο μπορεί να παρέχει συνοπτικές οδηγίες για τη λειτουργία και τη χρήση ενός αντικειμένου ή γενικές πληροφορίες, τη θεωρία ή /και τη φιλοσοφία ενός θέματος. Για παράδειγμα ένα εγχειρίδιο που συνοδεύει κάποιο περιοδικό μπορεί να παρέχει περαιτέρω πληροφορίες για τα πρόσωπα και τα θέματα που περιέχονται στο κυρίως υλικό καθώς επίσης και πρόσθετες πληροφορίες για τη συχνότητα έκδοσης. Γενικότερα, υπάρχουν πολλών ειδών εγχειρίδια που καλύπτουν διάφορους τομείς και ουσιαστικά βοηθούν τους χρήστες τεκμηρίων ή αντικειμένων να κατανοήσουν την χρησιμότητα και τον τρόπο λειτουργίας τους. Αποτελεί πηγή πληροφοριών για τον μέσο πολίτη που επιθυμεί να λάβει γενική γνώση για ένα θέμα, αλλά εργαλείο συμβουλής για έναν επαγγελματία ερευνητή. Συνοψίζοντας μπορούμε να πούμε ότι ένα εγχειρίδιο απευθύνεται στο κοινό/ χρήστες, ενός αντικειμένου καλύπτοντας βασικές πληροφορίες γι’ αυτό το αντικείμενο αλλά και για τους τρόπους χρήσης του. Τέλος, παρατηρείται συχνά τα εγχειρίδια να εκδίδονται σε μικρό/μεσαίο μέγεθος ώστε να είναι εύχρηστα και λειτουργικά στον τρόπο διαχείρισης τους.
Δημόσια βιβλιοθήκη

thumb|250px|right|Δημόσια βιβλιοθήκη
Ως δημόσια βιβλιοθήκη χαρακτηρίζεται η βιβλιοθήκη η οποία απευθύνεται στο κοινό μιας πόλης ή μιας ορισμένης περιοχής, υποστηρίζεται από αυτό και είναι ένας μη κερδοσκοπικός οργανισμός ο οποίος προορίζεται για κοινή χρήση, διότι υποστηρίζεται εξολοκλήρου από δημόσιες δαπάνες. Γενικότερα, δημόσιες βιβλιοθήκες παρατηρούνται στα περισσότερα έθνη του κόσμου και είναι πολύ σημαντική η ύπαρξη τους διότι υποδηλώνουν την ύπαρξη ενός μορφωμένου πληθυσμού. Οι δημόσιες βιβλιοθήκες επιτρέπουν την πρόσβαση όλων των πολιτών στην πληροφορία και οι λειτουργίες τους δεν διαφέρουν από αυτές των άλλων βιβλιοθηκών. Η διαφορά έγκειται στο υλικό που συλλέγεται και παρέχεται, καθώς οι δημόσιες βιβλιοθήκες μεριμνούν για γενικό υλικό σε όλα τα θεματικά πεδία αποφεύγοντας την διάθεση εξειδικευμένων τεκμηρίων, διότι απευθύνονται κατά βάση στο μέσο πολίτη. Σήμερα με την εξέλιξη της τεχνολογίας πολλές είναι οι δημόσιες και δημοτικές βιβλιοθήκες που παρέχουν στους χρήστες τους πρόσβαση από το διαδίκτυο.

Οι δημόσιες βιβλιοθήκες, από τους αρχαιότερους θεσμούς στον τόπο μας, σήμερα ανέρχονται σε 46 σε όλη την επικράτεια και λειτουργούν σύμφωνα με τις διατάξεις του Ν. 3149/2003. Από αυτές οι 29 είναι κεντρικές και διαθέτουν κινητές βιβλιοθήκες, γνωστές ως "βιβλιοαυτοκίνητα". Επίσης 9 από τις 45 βιβλιοθήκες έχουν χαρακτηριστεί "ιστορικές", διότι ο χρόνος λειτουργίας τους υπερβαίνει τον αιώνα και διαθέτουν σημαντικές παλαιές συλλογές.
Εθνική Βιβλιοθήκη της Γαλλίας

Η Εθνική Βιβλιοθήκη της Γαλλίας (γαλλ. "Bibliothèque nationale de France", BnF) ιδρύθηκε το 1368 και η επέκταση της οφείλεται στον Λουδοβίκο ΙΔ'. Έγινε η πρώτη ελεύθερη δημόσια βιβλιοθήκη όταν επέτρεψε, το 1793, την πρόσβαση του κοινού στα τεκμήρια και στα αρχεία της. Βρίσκεται στην πρωτεύουσα της Γαλλίας, το Παρίσι, και από το 2007 έως και το 2016 πρόεδρος της ήταν ο Μπρυνό Ρασίν (Bruno Racine) μετά από τον οποίο ανέλαβε η Laurence Engel. Ο χώρος της βιβλιοθήκης αποτελείται από μια μεγάλη οβάλ αίθουσα με σταθμούς εργασίας για τους αναγνώστες. Σε αυτή την αίθουσα όπως επίσης και σε κάθε όροφο υπάρχουν τα χιλιάδες τεκμήρια που ανήκουν στην βιβλιοθήκη, ανάμεσά τους και 5.000 ελληνικά χειρόγραφα. Ως εθνική βιβλιοθήκη περιέχει και όλη την εκδοτική παραγωγή της Γαλλίας. Η Εθνική Βιβλιοθήκη της Γαλλίας δεν περιορίζεται μόνο στην συλλογή υλικού και την παροχή αυτού στους χρήστες. Μέσα στον χώρο της βιβλιοθήκης υπάρχουν αρκετοί χώροι ειδικά διαμορφωμένοι για παρουσίαση εκθέσεων, οργάνωση εκδηλώσεων και άλλες δραστηριότητες σχετικές με το βιβλίο. Καθημερινά ο αριθμός των χρηστών του ηλεκτρονικού καταλόγου της βιβλιοθήκης αλλά και ο αριθμός των επισκεπτών στους χώρους της αυξάνεται.
Οίτυλο

Ο ναός του Ταξιάρχη στο Οίτυλο της [[Ανατολική Μάνη|Ανατολικής Μάνης]].

Δίγλωσση πλάκα στο χωριό Οίτυλο της [[Μάνη|Μάνης]], για τη μνήμη της αναχώρησης το 1675, του πληθυσμού για την [[Κορσική]] όπου ίδρυσαν τα χωριά Παόμια (Paomia) και [[Καργκέζε]] (Cargèse).
Το Οίτυλο της Λακωνικής [[Μάνη|Μάνης]].
Το Οίτυλο [[Λακωνία|Λακωνίας]], όπως φαίνεται από το δρόμο προς το Λιμένι.
Η περιοχή του Οιτύλου, στην [[Πελοπόννησος|Πελοπόννησο]].
Η [[Δημοτική Ενότητα Οιτύλου]] (πώην [[Δήμος Οιτύλου]]).
Το Οίτυλο (παλαιότερα ως Οἴτυλον και Βοίτυλον) είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην Κοινότητα Οιτύλου και υπάγεται στη Δημοτική Ενότητα Οιτύλου, του Δήμου Ανατολικής Μάνης.
Ηλεκτρονικό βιβλίο

thumb|300px|Διάβασμα ηλεκτρονικής σελίδας σε συσκευή ανάγνωσης ηλεκτρονικών βιβλίων
Ηλεκτρονικό βιβλίο (ή ψηφιακό βιβλίο, αγγλικά: "e-book") είναι ένα βιβλίο σε ψηφιακή μορφή που εκδίδεται με σκοπό την ανάγνωσή του σε ηλεκτρονικό αναγνώστη, σε υπολογιστή ή άλλη ηλεκτρονική συσκευή. Παρόλο που μπορεί να διατίθεται και σε τυπωμένη εκδοχή ή να συνιστά ψηφιοποίηση ενός ήδη τυπωμένου βιβλίου, το ηλεκτρονικό βιβλίο δεν προϋποθέτει αναγκαστικά και ένα αντίστοιχο τυπωμένο βιβλίο.

Τα ηλεκτρονικά βιβλία σήμερα είναι στη μεγάλη τους πλειονότητα αρχεία ePUB, Portable Document Format (pdf) και Mobipocket. Διαβάζονται είτε με εξειδικευμένες συσκευές με οθόνες ηλεκτρονικού χαρτιού, τους ηλεκτρονικούς αναγνώστες, είτε σε υπολογιστές και κινητά τηλέφωνα.

Σήμερα οι βιβλιοθήκες τείνουν να αγοράζουν ηλεκτρονικά βιβλία (παρότι έχουν μεγαλύτερο κόστος ) διότι δίνεται η δυνατότητα να γίνει ανάγνωση από πολλούς χρήστες ταυτόχρονα και χωρίς να είναι απαραίτητη η φυσική τους παρουσία στη βιβλιοθήκη. Είναι ένας γενικός όρος που χρησιμοποιείται για προϊόντα που έχουν εκδοθεί σε ηλεκτρονική μορφή ή σε διάφορα πολυμέσα, ειδικά αυτά τα προϊόντα οπτικών δίσκων όπως CD-ROM. Κάποια από τα μειονεκτήματα είναι ότι απαιτείται ειδική συσκευή ανάγνωσης όπως το BeBook και το Sony Reader για την χρήση τους και καταναλώνουν ηλεκτρική ενέργεια.

Χρησιμοποιούν λογισμικό όπως το calibre, που είναι ένα πρόγραμμα διαχείρισης των ηλεκτρονικών βιβλίων (ebook cataloging program).


Κατηγορία:Κατασκευή βιβλίων
Μέλβιλ Ντιούι

Ο Μέλβιλ Ντίουι ("Melville Louis Kossuth (Melvil) Dewey", 10 Δεκεμβρίου 1851 - 26 Δεκεμβρίου 1931) ήταν Αμερικανός βιβλιοθηκονόμος και ο ιδρυτής του ομώνυμου δεκαδικού συστήματος ταξινόμησης (Dewey Demical Classification). 

Ο Μέλβιλ Ντιούι γεννήθηκε το 1851 στη πολιτεία της Νέας Υόρκης και σπούδασε στο "Amherst College" όπου παράλληλα εργαζόταν ως βοηθός στη βιβλιοθήκη του κολλεγίου. Μετά την αποφοίτηση του έγινε μέλος του εκπαιδευτικού προσωπικού του ιδίου ιδρύματος, όπου και παρουσίασε το ταξινομικό σύστημα που είχε δημιουργήσει, υποστηρίζοντας τα πλεονεκτήματα της μεθόδου του. Έτσι επαναταξινόμησε την βιβλιοθήκη και δημοσίευσε την πρώτη έκδοση του DDC (Dewey Decimal Classification) που κυκλοφόρησε σε 1000 αντίτυπα το 1876. Είναι ένας από τους ιδρυτές της Αμερικάνικης Βιβλιοθηκονομικής Ένωσης. Υπηρέτησε ως καθηγητής στο Πανεπιστήμιο Κολούμπια από το 1883 ως το 1888. Εκεί ίδρυσε και την πρώτη επαγγελματική σχολή για βιβλιοθηκονόμους το 188. Κατά τη διάρκεια της θητείας του εκεί δημοσίευσε και τη δεύτερη έκδοση του DDC με κύρια χαρακτηριστικά την ενσωμάτωση των σταθερών υποδιαιρέσεων στους βασικούς ταξινομικούς αριθμούς και την προσθήκη των σημειώσεων. Ο Μέλβιλ Ντίουι υπήρξε ο σημαντικότερος υποστηρικτής της βιβλιοθηκονομίας ως επιστήμης, και αγωνιζόταν ανέκαθεν για την ουσιαστική επαγγελματική εκπαίδευση των βιβλιοθηκονόμων και την ισότητα των γυναικών στο χώρο της εργασίας. Τέλος, υπήρξε κύριος υποστηρικτής των εργαλείων έρευνας, του εξοπλισμού και των προμηθειών των βιβλιοθηκών που θα εξασφάλιζαν την καλύτερη λειτουργία και τη μέγιστη απόδοση των υπηρεσιών.
Ψηφιακή βιβλιοθήκη

Ψηφιακή βιβλιοθήκη είναι η βιβλιοθήκη που παρέχει όλο της το υλικό σε ψηφιοποιημένη μορφή μέσω του ηλεκτρονικού υπολογιστή. Οι ψηφιακές βιβλιοθήκες μπορεί να μην υφίστανται ως φυσικά κτήρια αλλά να λειτουργούν μόνο ηλεκτρονικά μέσω διαδικτύου. Αυτές οι βιβλιοθήκες ονομάζονται εικονικές ή βιβλιοθήκες χωρίς σύνορα και ξεκίνησαν να δημιουργούνται το 1990. Παρέχουν ουσιαστικά στον χρήστη εύκολη και γρήγορη πρόσβαση στη γνώση από οποιοδήποτε σημείο χωρίς να απαιτείται φυσική παρουσία. Από τις πρώτες ενέργειες ψηφιοποίησης στις βιβλιοθήκες ήταν η εισαγωγή του ηλεκτρονικού καταλόγου. Σε ορισμένες περιπτώσεις η βιβλιοθήκη μπορεί να διατηρείται και κτιριακά αλλά παράλληλα να διαθέτει και μέρος του υλικού της σε ψηφιοποιημένη μορφή.
Η συλλογή των ψηφιακών βιβλιοθηκών μπορεί να απαρτίζεται τόσο από ψηφιοποιημένα όσο και από ψηφιακά γεννημένα τεκμήρια τα οποία οργανώνονται με εργαλεία που εξυπηρετούν τις ανάγκες για οργάνωση, πρόσβαση και διαχείριση της συλλογής.
Ράφι

thumb|right|300px|Ράφι
thumb|right|350px|Ράφια βιβλιοθήκης
To Ράφι είναι η σειρά από επίπεδο ξύλο, αλουμίνιο, πλαστικό, ή μέταλλο. Το ράφι τοποθετείται στον τοίχο ή αποτελεί τμήμα βιβλιοθήκης που χρησιμοποιείται ως χώρος στήριξης και αποθήκευσης των τεκμηρίων μιας βιβλιοθήκης. Συνήθως υπάρχουν κάποιες παράμετροι που καθορίζουν τον τρόπο δημιουργίας και τοποθέτησης των ραφιών, όπως το μέγεθος και το βάρος των τεκμηρίων.
Τζον Ντραμάνι Μαχάμα

Ο Τζον Ντραμάνι Μαχάμα (γεννημένος στις 29 Νοεμβρίου 1958) είναι Γκανέζος πολιτικός, εκλεγμένος στο Κοινοβούλιο από την περιφέρεια Μπόλε-Μπάμποϊ και μέλος του Παναφρικανικού Κοινοβουλίου εκπροσωπώντας την Γκάνα. Μετά τις προεδρικές εκλογές του 2008 έγινε Αντιπρόεδρος της Γκάνας. Ήταν Υπουργός Επικοινωνιών στην κυβέρνηση του Προέδρου Τζέρι Ρόλινγκς.

Διαδέχθηκε τον Τζον Άτα Μιλς στην προεδρία, έπειτα από το θάνατο του τελευταίου στις 24 Ιουλίου 2012. 

Τον Μάρτιο του 2014 ανέλαβε την προεδρία της Οικονομικής Κοινότητας των Κρατών της Δυτικής Αφρικής (ECOWAS).
Χρύση

Στην ελληνική μυθολογία με το όνομα Χρύση είναι γνωστά τα παρακάτω δύο διαφορετικά πρόσωπα:
# Θυγατέρα του Πάλλαντα και σύζυγος του Δαρδάνου, σύμφωνα με τοπικό μύθο της Σαμοθράκης. Στη Χρύση προσφέρθηκε ως γαμήλιο δώρο από τη θεά Αθηνά το «Παλλάδιον», καθώς και η μυστηριακή λατρεία των «Μεγάλων Θεών»
# Βοιωτή, θυγατέρα του `Αλμου ή `Ολμου. Η Χρύση γέννησε ένα παιδί θεού, τον Φλεγύα από τον `Αρη, ο οποίος διαδέχθηκε τον παππού του. Αδελφή αυτής της Χρύσης ήταν η Χρυσογένεια.
* Εξάλλου, η λέξη «Χρύση» απαντάται ως αρχαία ελληνική θρησκευτική επίκληση της θεάς Αφροδίτης στη νήσο Λέσβο.

*Για την ομώνυμη αρχαία νησίδα, δες Χρύση (νησίδα).
Ώρα Δυτικής Αφρικής

Ώρα Δυτικής Αφρικής ή West Africa Time ή WAT ονομάζεται η ζώνη ώρας που χρησιμοποιείται στην δυτική και κεντρική-δυτική Αφρική (οι χώρες όμως δυτικά του Μπενίν χρησιμοποιούν την Μέση Ώρα Γκρίνουιτς). Η ζώνη είναι μία ώρα μπροστά από την UTC (UTC+1, που σημαίνει ότι ταυτίζεται με την Ώρα Κεντρικής Ευρώπης)

Καθώς το μεγαλύτερο μέρος της ζώνης είναι στην ισημερινή περιοχή δεν παρατηρείται σημαντική διακύμανση της διάρκειας της ημέρας κατά την διάρκεια του χρόνου, έτσι δεν εφαρμόζεται θερινή ώρα. Εξαίρεση αποτελεί η Ναμίμπια η οποία κατά τους καλοκαιρινούς μήνες (Σεπτέμβριο εώς Απρίλιο) μετακινείται στην Καλοκαιρινή Ώρα Δυτικής Αφρικής (UTC+2).

Η Ώρα Δυτικής Αφρικής εφαρμόζεται από τις παρακάτω χώρες:
* 
* 
* 
* (δυτική)
* 
* 
* 
Κατηγορία:Χρόνος
Κατηγορία:Ζώνες ώρας
Κωνσταντίνος Παπαχρόνης

Ο Κωνσταντίνος Παπαχρόνης (Αθήνα 9 Αυγούστου 1977 - 2 Δεκεμβρίου 2008) ήταν Έλληνας θεατρικός ηθοποιός.
Γάιος Ιούλιος Υγίνος

Ο Γάιος Ιούλιος Υγίνος ("Gaius Iulius Hyginus", 64 π.Χ. - 17) ήταν Λατίνος συγγραφέας, μαθητής του διάσημου Αλέξανδρου του Πολυίστορα, και απελεύθερος του Οκταβιανού Αυγούστου.
Ιδδώ

Ο Ιδδώ είναι Βιβλικό πρόσωπο, που αναφέρεται στη Παλαιά Διαθήκη. 

Ο Ιδδώ αναφέρεται ως ιστορικός και προφήτης, που έδρασε στην εποχή του Ιεροβοάμ Α΄ βασιλιά του Ισραήλ και που μάλιστα τού είχε προφητεύσει τις καταστροφές που θα υφίστατο. Μεταβαίνοντας όμως στο ανάκτορο αυτού για δεύτερη φορά, μετά από πρόσκληση του ίδιου του Ιεροβοάμ Α΄, προκειμένου να επαναλάβει προφητείες του, ο Ιδδώ κατασπαράχθηκε στο δρόμο από κάποιο περιφερόμενο λιοντάρι.
Ζαντίγκ ή Το πεπρωμένο

Το Ζαντίγκ ή Το πεπρωμένο "(Zadig ou La Destinée)" είναι μια φιλοσοφικό μυθιστόρημα του Βολταίρου πρωτοεκδομένο το 1747 με το όνομα Memnon. Έπειτα, επανεκδόθηκε το 1748 με τον σημερινό του τίτλο επεκταμμένο κατά μερικά κεφάλαια.
Το έργο αυτό μας εξιστορεί τις περιπέτειες ενός φιλόσοφου στην αρχαία Βαβυλώνα. Ο Βολταίρος δεν επιχειρεί καμία ιστορική ακρίβεια, και μερικά από τα προβλήματα που αντιμετωπίζει ο Ζαντίγκ είναι έξυπνα καλυμμένες αναφορές σε κοινωνικά και πολιτικά προβλήματα της εποχής του συγγραφέα.

Κατηγορία:Έργα του Βολταίρου
Κατηγορία:Γαλλικά μυθιστορήματα
Κατηγορία:Διαφωτισμός
Παλάου Μπλαουγκράνα

Το Παλάου Μπλαουγκράνα (καταλανικά: "Palau Blaugrana" ή "Palacio Blaugrano", ελλ. μτφρ. «μπλε-μοβ παλάτι») είναι κλειστό γυμναστήριο στη Βαρκελώνη της Καταλονίας στην Ισπανία, που ανήκει στην Μπαρτσελόνα. Το κλειστό γυμναστήριο χωρητικότητας 7.585 θεατών φιλοξενεί τα τμήματα καλαθοσφαίρισης, χειροσφαίρισης, ρόλερ χόκεϊ και ποδοσφαίρου σάλας της Μπαρτσελόνα. Το Παλάου Μπλαουγκράνα βρίσκεται ανάμεσα στο Μίνι Εστάντι και το Καμπ Νου.
YouTube

To YouTube είναι ιστότοπος, ο οποίος επιτρέπει κοινοποίηση, αποθήκευση, αναζήτηση και αναπαραγωγή ψηφιακών βίντεο και ψηφιακών ταινιών. 

Δημιουργήθηκε στις 14 Φεβρουάριου 2005. Τον Νοέμβριο του 2006 ονομάστηκε από το περιοδικό Time "Invention of the Year 2006" ("Η Εφεύρεση του 2006"). Τον Οκτώβριο του 2006, η εταιρεία αγοράστηκε από την Google με ανταλλαγή μετοχών αξίας 1,65 δισεκατομμυρίων δολαρίων ΗΠΑ και σήμερα λειτουργεί ως θυγατρική της Google. Η εταιρία εδρεύει στο Σαν Μπρούνο της Καλιφόρνια, και χρησιμοποιεί την τεχνολογία Adobe Flash Video για να εμφανιστεί μια μεγάλη ποικιλία από το περιεχόμενο φτιαγμένο από χρήστες, συμπεριλαμβανομένων των κλιπ ταινιών, κλιπ τηλεόρασης, βίντεο και μουσικής, καθώς και ερασιτεχνικό περιεχόμενο, όπως το βιντεοϊστολόγιο (video blogging) και σύντομα πρωτότυπα βίντεο. Μεγαλύτερο μέρος του περιεχομένου στο YouTube επιφοτώνεται από ιδιώτες, ωστόσο μέσα μαζικής ενημέρωσης και επιχειρήσεις παρέχουν ορισμένο από το υλικό τους μέσω της ιστοσελίδας συμπεριλαμβανομένων των CBS, BBC, Vevo και άλλων οργανώσεων, ως μέρος του προγράμματος εταιρικής σχέσης YouTube.

Όλοι μπορούν να βλέπουν τις αποθηκευμένες ψηφιακές ταινίες (βίντεο), ενώ τα εγγεγραμμένα μέλη μπορούν να αποθηκεύουν απεριόριστο αριθμό ταινιών με χρονικό όριο δεκαπέντε λεπτών το κάθε βίντεο. Μαζί με τις ταινίες φαίνεται και ο αριθμός των μελών που τις έχουν δει, ώστε να φαίνονται ποιες είναι οι πιο δημοφιλείς. Επίσης ένας χρήστης μπορεί να πει αν του αρέσει ένα βίντεο ή όχι. Τα εγγεγραμμένα μέλη μπορούν να αφήσουν σχόλια στο κάθε βίντεο και να πατήσουν το κουμπί "Μου αρέσει" (Like) καθώς επίσης και να βαθμολογήσουν και να απαντήσουν τα σχόλια άλλων χρηστών.

Μη εγγεγραμμένοι χρήστες μπορούν να παρακολουθήσουν τα βίντεο, ενώ οι εγγεγραμμένοι χρήστες επιτρέπεται να ανεβάσουν απεριόριστο αριθμό βίντεο. Βίντεο που θεωρούνται ότι περιέχουν δυνητικά προσβλητικό περιεχόμενο είναι διαθέσιμα μόνο σε εγγεγραμμένους χρήστες 18 ετών και άνω.
Μεκέρε Μοράουτα

Ο Σερ Μεκέρε Μοράουτα ("Mekere Morauta", 12 Ιουνίου 1946) είναι πολιτικός από την Παπούα Νέα Γουινέα, πρωθυπουργός την περίοδο 1999-2002. Γεννήθηκε το 1946 στο "Kukipi" και σπούδασε οικονομολόγος, από το 1983 εως το 1996 ήταν διευθυντής σε τράπεζα. Το 1996 εκλέχτηκε πρώτη φορά για το εθνικό κοινοβούλιο. Είναι μέλος της αποκαλούμενης ομάδας των τεσσάρων που διαδραμάτισαν σημαντικό ρόλο στην οργάνωση των δημοσίων υπηρεσιών μετά την ανεξαρτησία της χώρας το 1975. Στις εκλογές του 2007 επανεξελέγη βουλευτής. Υποστήριξε τον Τζούλιους Χαν για το αξίωμα του πρωθυπουργού μετά τις εκλογές όμως ο Μάικλ Σομάρε επανεξελέγη πρωθυπουργός από το κοινοβούλιο στις 13 Αυγούστου. Λίγες μέρες μετά, ο Μοράουτα ανέλαβε αρχηγός της Αντιπολίτευσης.
Κρατικός Αερολιμένας Χίου «Όμηρος»

Ο Κρατικός Αερολιμένας Χίου «Όμηρος» (συντομογραφίες: IATA: JKH, ICAO: LGHI, ΥΠΑ: ΚΑΧΙΟ) βρίσκεται 4 χιλιόμετρα από το κέντρο της πόλης της Χίου στην νότια της πλευρά. Ιδρύθηκε τον Αύγουστο του 1969 και η πρώτη πτήση που υποδέχθηκε ήταν η πτήση 560 της Ολυμπιακής Αεροπορίας από την Αθήνα.

Ο τερματικός σταθμός του αερολιμένα έχει επιφάνεια 800 τ.μ. ενώ ο διάδρομος προσγείωσης έχει μήκος 1.500 μ. και πλάτος 30 μ. Στον αερολιμένα Χίου λειτουργούν δύο Ραδιοβοηθήματα στην περιοχή του αεροδρομίου και ένα ραδιοβοήθημα στην περιοχή Μεστών. Το 2003 απαλλοτριώθηκε έκταση 39.000 τ.μ. νότια του αερολιμένα και δημιουργήθηκε ζώνης ασφαλείας.

Σήμερα είναι υπό δημοπράτηση τα ακόλουθα έργα:
* Επέκταση διαδρόμου στα 1.850 μέτρα.
* Επέκταση πεδίου ελιγμών. 
* Αύξηση θέσεων στάθμευσης αεροσκαφών σε τρεις (3).
* Κατασκευή νέου πύργου ελέγχου.
* Αύξηση χώρου αεροσταθμού για εξυπηρέτηση αεροπορικής κίνησης. 
* Δημιουργία ζωνών ασφαλείας.
Νησιά του Δούκα της Υόρκης

thumb|right|400px|Δορυφορική φωτογραφία των νησιών.
Τα Νησιά του Δούκα της Υόρκης είναι μια ομάδα νησιών στο Αρχιπέλαγος του Βίσμαρκ στην Παπούα Νέα Γουινέα. Βρίσκονται μεταξύ των νησιών Νέα Βρετανία και Νέα Ιρλανδία. Το μεγαλύτερο νησί της ομάδας είναι το "δούκας του νησιού της Υόρκης" ενώ περιλαμβάνονται και τα νησιά Makada, Kabakon, Kerawara, Ulu, και Mioko. Τα νησιά του δούκα της Υόρκης ονομάστηκαν προς τιμή του Δούκα της Υόρκης στην Αγγλία. Τα νησιά είναι στο επίπεδο της θάλασσας και απειλούνται από κατακλυσμό λόγω της ανόδου της στάθμης της θάλασσας που προκαλείται από το φαινόμενο του θερμοκηπίου. Στις 28 Νοεμβρίου του 2000 ανακοινώθηκε ότι χιλιάδες κάτοικοι απομακρύνθηκαν από τα νησιά και εγκαταστάθηκαν ξανά στο νησί Νέα Βρετανία.
Νικόλαος Β΄ της Ρωσίας

Ο Νικόλαος Β΄ της Ρωσίας (18 Μαΐου 1868 – 17 Ιουλίου 1918, στα ρωσικά: Никола́й II,Νικολάι ΙΙ) από τον Οίκο του Σ.Χ.Γκόττορπ υπήρξε ο προτελευταίος αυτοκράτορας της Ρωσίας, Βασιλιάς της Πολωνίας και Μεγάλος Δούκας της Φινλανδίας. Κυβέρνησε από το 1894 μέχρι την αναγκαστική παραίτησή του από τον θρόνο το 1917. Ο Νικόλαος Β΄αποδείχθηκε ανίκανος να διαχειριστεί μια χώρα που βρισκόταν σε πολιτική αναταραχή καθώς και να διοικήσει τον στρατό της στη διάρκεια του A΄ Παγκοσμίου Πολέμου. Η περίοδος της διακυβέρνησης του τελείωσε με την έναρξη της Ρωσικής Επανάστασης το 1917, οπότε και εκτελέστηκε τόσο αυτός όσο και τα υπόλοιπα μέλη της αυτοκρατορικής οικογένειας από τους Μπολσεβίκους, παρόλο που είχε προηγουμένως παραιτηθεί. Το πλήρες όνομα του Νικολάου ήταν Νικολάι Αλεξάντροβιτς Ρομάνοφ (Никола́й Алекса́ндрович Рома́нов). Ο επίσημος τίτλος του ήταν "Νικόλαος Β΄, Αυτοκράτορας και Μονοκράτορας πασών των Ρωσιών". Κάποιες φορές αναφέρεται ως ο Νικόλαος ο Μάρτυρας εξαιτίας της δολοφονίας του ή και ως ο Αιματοβαμμένος Νικόλαος εξαιτίας των τραγικών γεγονότων που συνέβησαν κατά τη διάρκεια της ενθρόνισής του και της ακόλουθης εναντίωσης της κυβέρνησής του. Αγιοκατατάχθηκε από τη Ρωσική Ορθόδοξη Εκκλησία με το όνομα "Άγιος Νικόλαος ο το Πάθος Φέρων".
Ιεροβοάμ Β΄

Ο Ιεροβοάμ Β΄ υπήρξε Βιβλικός Βασιλιάς των Εβραίων που αναφέρεται στη Παλαιά Διαθήκη.

Ο Ιεροβοάμ Β΄ (825 π.Χ. - 784 π.Χ.), θεωρείται από τους πλέον επιφανείς Βασιλείς του Ισραήλ. Ήταν διάδοχος του Βασιλέως Ιωά του Ισραήλ. Υπήρξε υποστηρικτής της ειδωλολατρίας αλλά και ικανός στρατηγός. Παρά ταύτα οι Προφήτες επιτέθηκαν στη κοινωνική αδικία και την κενή τυπολατρία κατά τη βασιλεία του.

*"Β΄ Βασιλέων κεφ. 14:23 - 29"
*"Αμώς κεφ. 7"
Ιεροβοάμ Α΄

thumb|1000px|Ο Ιεροβοάμ Α΄
Ο Ιεροβοάμ Α΄, κατά τα λεγόμενα της Χριστιανικής Παλαιάς Διαθήκης αλλά και της Εβραϊκής Βίβλου (Τανάκ) υπήρξε βασιλιάς του Βασιλείου του Ισραήλ μετά απο την διάσπαση της Ηνωμένης Μοναρχίας (Βασίλειο του Ισραήλ και Βασίλειο του Ιούδα).
Αρχιπέλαγος του Μπίσμαρκ

Το Αρχιπέλαγος του Μπίσμαρκ ή Θάλασσα του Μπίσμαρκ είναι μια ομάδα νησιών στην βορειοανατολική ακτή της Γουινέας στον Ειρηνικό ωκεανό. Ονομάστηκαν έτσι προς τιμήν του Γερμανού καγκελάριου Ότο φον Μπίσμαρκ. Το αρχιπέλαγος περιλαμβάνει τα εξής ηφαιστειογενή νησιά: Νησιά Ναυαρχείου ("Admiralty Islands"), Νησιά του Δούκα της Υόρκης ("Duke of York Islands"), Νήσος Μουσάου ("Mussau Islands"), Νέα Βρετανία ("New Britain"), Νέο Ανόβερο ("New Hanover"), Νέα Ιρλανδία ("New Ireland"), Νήσοι Βιτού ("Vitu Islands"). 

Οι πρώτοι έποικοι των νησιών ήταν ιθαγενείς και πιθανότατα έφτασαν πριν 33.000 χρόνια από την Παπούα Νέα Γουινέα. Οι πρώτοι Ευρωπαίοι που επισκέφτηκαν τα νησιά ήταν έμποροι από το Ντουμπρόβνικ της Δημοκρατίας της Ραγκούσας. Ερχόμενοι από τις Φιλιππίνες το 1585-1590 έφτασαν στην βορειοανατολική ακτή του αρχιπελάγους της Νέας Γουινέας και του Μπίσμαρκ (αργότερα, το 1598 στις Νήσους του Σολομώντος και στο Βανουάτου), η αποστολή αυτή είναι καταγεγραμμένη στα αρχεία της πόλης του Ντουμπρόβνικ. Αρχηγός της αποστολής ήταν ο "Vice Bune", ο οποίος έδωσε στα νησιά ονόματα νησιών της Αδριατικής.

Ο δεύτερος που έφτασε στο αρχιπέλαγος ήταν ο Ολλανδός Γουίλεμ Σχούτεν (Willem Schouten). Το 1616 βρήκε εκεί τους Ραγούσους έμπορους ο οποίοι ήταν και οι μόνοι Ευρωπαίοι μέχρι και τον 18ο αιώνα. Το 1884 το αρχιπέλαγος συμπεριλήφθηκε στο Γερμανικό προτεκτοράτο της Νέας Γουινέας , στον Α΄ Παγκόσμιο Πόλεμο τα κατέλαβε η Αυστραλία ,στον Β΄ Παγκόσμιο Πόλεμο κατελήφθησαν από την Ιαπωνία για να περάσουν ξανά στην κυριαρχία της Αυστραλίας μέχρι το 1975 που έγινε ανεξάρτητη η Παπούα Νέα Γουινέα.
Μεχμέτ Ρεσίτ Πασάς

Ο Μεχμέτ Ρεσίτ Πασάς (ο επονομαζόμενος Κιουταχής) ("Reşid Mehmed Paşa"), 1780-1839, ήταν διαβόητος Οθωμανός στρατηγός κατά τη διάρκεια της Ελληνικής Επανάστασης που αργότερα διετέλεσε και Μέγας Βεζίρης.
Ιερόθεος Αντιοχείας

Ο Πατριάρχης Ιερόθεος Αντιοχείας γεννήθηκε το 1800. Χειροτονήθηκε διάκονος το 1823 στα Ιεροσόλυμα και Πρεσβύτερος το 1828.
Μάριο Μπάβα

Ο Μάριο Μπάβα (ιταλικά: "Mario Bava", 31 Ιουλίου 1914 - 25 Απριλίου 1980) ήταν Ιταλός σκηνοθέτης και κινηματογραφιστής. Έμεινε στη μνήμη μας σαν ένα από τα μεγαλύτερα ονόματα της χρυσής εποχής των Ιταλικών ταινιών τρόμου.
Pokémon

Τo Pokémon (ιαπωνικά: ポケットモンスター, Χέπμπορν: "Poketto Monsutā") είναι franchise που περιλαμβάνει anime και βιντεοπαιχνίδια. Η σειρά αυτή ξεκίνησε όταν ο Σατόσι Τάτζιρι σκέφτηκε την ιδέα να δημιουργήσει ένα παιχνίδι για το Game Boy της Nintendo, όπου "μαγικά" πλάσματα θα μπορούσαν να πιάνονται, να παλεύουν μεταξύ τους, και να ανταλλάσσονται. Το anime "Pokémon" προβλήθηκε στην Ιαπωνία για πρώτη φορά ένα χρόνο περίπου μετά το βιντεοπαιχνίδι και δεν άργησε πολύ να φτάσει σε πολλές άλλες χώρες στις οποίες έκανε επίσης μεγάλη επιτυχία. Ολόκληρο το franchise των Pokémon έχει αποφέρει πάνω από 40 δισεκατομμύρια δολάρια, γεγονός που το καθιστά ένα από τα πιο επιτυχημένα media franchises στην ιστορία. Τα βιντεοπαιχνίδια έχουν πουλήσει πάνω από 270 εκατομμύρια αντίτυπα, με αποτέλεσμα να θεωρείται η δεύτερη πιο εμπορική σειρά βιντεοπαιχνιδιών στην ιστορία, μετά τη σειρά "Mario".
Cabiria

Η Cabiria είναι μια κλασσική ταινία του βωβού κινηματογραφου, γυρισμένη στην Ιταλία το 1914 από τον Τζιοβάνι Παστρόνε.
Ιεράπολη Κιλικίας

thumb|right|200px|Ιερά οδός
thumb|right|200px|αρχαίο θέατρο
Η Ιεράπολη Κιλικίας ήταν ξακουστή Ελληνική πόλη στη Μικρά Ασία στη περιοχή της Κιλικίας ή Καππαδοκίας. Ονομαζόταν και Καστάβαλα. Βρισκόταν κοντά στις πηγές του ποταμου Πυράμου, του σημερινού Τζιχάν. Ήταν ονομαστή στην αρχαιότητα από τον Ναό της "Αρτέμιδας της Περσαίας" που είχε ανεγερθεί στη πόλη αυτή.

Κατηγορία:Ελληνιστική περίοδος
File Allocation Table

Το FAT είναι το καθιερωμένο σύστημα αρχείων του λειτουργικού συστήματος DOS της Microsoft, το οποίο έχει επεκταθεί και ενσωματωθεί και σε όλες τις νεότερες εκδόσεις λειτουργικών συστημάτων (σειρά Windows) της εταιρείας. Αποτελεί αρκτικόλεξο των λέξεων File Allocation Table (πίνακας κατανομής αρχείων).

Το FAT είναι το βασικό σύστημα αρχείων του MS-DOS, των Windows 3.11 και των Windows 95 στην πρώτη εκδοσή τους. Αρχικά χρησιμοποιούνταν στους εύκαμπτους δίσκους των 5.25" και μετέπειτα των 3.5" . Αργότερα φορμάρονταν με αυτό και οι σκληροί δίσκοι. Είναι αρκετά απλό σύστημα αρχείων και διαμορφώθηκε με τα τεχνολογικά δεδομένα τις εποχής που σχεδιάστηκε. Το περισσότερα λειτουργικά συστήματα το υποστηρίζουν ακόμα, αλλά έχει ξεπεραστεί από τα νεότερα συστήματα αρχείων, όπως το NTFS.
Αρχιπέλαγος Λουισιάντε

Το Αρχιπέλαγος Λουισιάντε ("Louisiade Archipelago") βρίσκεται στην Παπούα Νέα Γουινέα και περιλαμβάνει 10 ηφαιστειογενή νησιά. Συνορεύει με τους κοραλλιογενείς υφάλους της Γουινέας στα νοτιοανατολικά, τη Θάλασσα του Σολομώντα στον βορρά και τη θάλασσα των Κοραλλίων στο νότο. Το μεγαλύτερα νησιά είναι η Βανατινάι και η Μισίμα. Το 1942 στον Β΄ παγκόσμιο πόλεμο έγινε εδώ η γνωστή ναυμαχία της Θάλασσας των Κοραλλίων. Τα νησιά του Αρχιπελάγους τα ανακάλυψε πρώτος ο Λουί Βαέζ ντε Τόρες ("Luis Vaez de Torres") το 1606, ενώ ο Λουί Αντουάν ντε Μπουγκαινβίλ ("Louis Antoine de Bougainville") το 1768 έδωσε στο αρχιπέλαγος το σημερινό του όνομα από τον Λουδοβίκο ΙΕ', βασιλιά της Γαλλίας. 

Το κλίμα στα νησιά είναι τροπικό και καλύπτονται από τροπικά δάση. Υπάρχουν διάφορα ιθαγενή είδη δέντρων καθώς επίσης και πέντε ενδημικά είδη βατράχων, δύο ενδημικά είδη σαυρών, και πέντε ενδημικά είδη πουλιών.
Νέα Ιρλανδία

thumb|right|300px|Χάρτης της Νέας Ιρλανδίας
Η Νέα Ιρλανδία είναι νησί στην Παπούα Νέα Γουινέα και είναι από τα μεγαλύτερα νησιά του Αρχιπελάγους του Βίσμαρκ. Η Νέα Ιρλανδία έχει πλούσια βλάστηση και καλύπτεται από τροπικό δάσος. Είναι μακρόστενο νησί και έχει το σχήμα μουσκέτου. Η ψηλότερη κορυφή είναι η Ταρόν με ύψος 2.379 μέτρα. Ο πρώτος Ευρωπαίος που ήρθε στο νησί ήταν ο Ολλανδός Γουίλεμ Σχούτεν το 1616. Το 1914 έγινε τμήμα της Γερμανικής Γουινέας και οι Γερμανοί κατασκεύασαν τους πρώτους δρόμους στο νησί. Κατά τη διάρκεια της γερμανικής αποικιοκρατίας στο νησί, το νησί ήταν γνωστό ως Νέο Μεκλεμβούργο. Κατά τον Β΄παγκόσμιο πόλεμο πέρασε στην κατοχή της Ιαπωνίας.
Φαζέλ Σάι

Ο Φαζέλ Σάι (τουρκ. "Fazıl Say", γενν. Άγκυρα, 14 Ιανουαρίου 1970) είναι Τούρκος πιανίστας και συνθέτης.
Χιροχίτο

Ο Χιροχίτο (), "Hirohito", 29 Απριλίου 1901 - 7 Ιανουαρίου 1989), επίσης γνωστός και ως Αυτοκράτορας Σόουα (昭和天皇, "Shōwa Tennō"), ήταν ο 124ος αυτοκράτορας της Ιαπωνίας και ο μακροβιότερος στην ιστορία της.

Γεννήθηκε στο Ανάκτορο Αογιάμα στο Τόκιο και ήταν πρωτότοκος γιος του διαδόχου Γιοσιχίτο (μετέπειτα αυτοκράτορα Ταϊσό) και της πριγκίπισσας Σαντάκο. Το όνομα Χιροχίτο είναι σύνθετη λέξη αποτελούμενη από δύο ιδεογράμματα: «"χίρο"» (= μεγάλος, γενναιόδωρος, ευγενής) και «"χίτο"» (=αρετή, ανθρωπισμός), αποδίδοντας ευρύτερη σημασία «"μεγάλος ανθρωπισμός"». ή «"ύψιστη αρετή"». Ως παιδί ήταν γνωστός με τον τίτλο Πρίγκηπας Μίτσι (迪宮, Michi no miya).

Το 1926 ανήλθε στον θρόνο μετά τον θάνατο του πατέρα του. Αμέσως εφάρμοσε ιμπεριαλιστική πολιτική καταλαμβάνοντας τη Μαντζουρία το 1931 και εξαπολύοντας επίθεση στην Κίνα το 1937. Στον Β΄ Παγκόσμιο Πόλεμο ο Χιροχίτο αρχικά κράτησε ουδέτερη στάση αλλά τελικά αποφάσισε την είσοδο της χώρας του στον πόλεμο, απόφαση η οποία κατέληξε στην ήττα της Ιαπωνίας από τους Συμμάχους και στην παράδοσή της σ' αυτούς. Ο Χιροχίτο έγινε ο πρώτος Ιάπωνας αυτοκράτορας που παραδόθηκε σε ξένα στρατεύματα. Με την είσοδο των Αμερικανών στο Τόκιο, ο Χιροχίτο όχι μόνο δεν έχασε τον θρόνο, αλλά δεν παραπέμφθηκε καν για εγκλήματα πολέμου. Αναγκάστηκε όμως να απαρνηθεί την θεϊκή του ιδιότητα.

Απεβίωσε από καρκίνο στις 7 Ιανουαρίου του 1989 στο Τόκιο. Ήταν παντρεμένος με την μακρινή εξαδέλφη του, πριγκίπισσα Ναγκάκο Κούνι (μετέπειτα Αυτοκράτειρα Κότζουν) και απέκτησε επτά παιδιά, δύο γιούς και πέντε κόρες. Την κηδεία του παρακολούθησαν ηγέτες από όλο τον κόσμο, μεταξύ των οποίων και ο πρόεδρος των Η.Π.Α. Τζωρτζ Μπους. Τον διαδέχθηκε ο γιός του Ακιχίτο.
Κείμενα των Σαρκοφάγων

Τα αποκαλούμενα Κείμενα των Σαρκοφάγων είναι ένας σύγχρονος όρος για το σώμα νεκρικών κειμένων ή μαγικών νεκρικών επωδών που χρησιμοποιούνταν για την καθοδήγηση των νεκρών στον άλλο κόσμο. Ως γραμματειακό είδος προέκυψαν εν μέρει από τα Κείμενα των Πυραμίδων στο πλαίσιο του μερικού εκδημοκρατισμού της αιγυπτιακής θρησκείας κατά την Πρώτη Ενδιάμεση Περίοδο, από το 2200 Π.Κ.Ε. έως και το Μέσο Βασίλειο. Οι προστατευτικές επωδοί, οι επικλήσεις, οι μύθοι και οι χάρτες του επέκεινα γράφονταν μέσα στις σαρκοφάγους και τους τάφους εκείνων που διέθεταν την οικονομική ευχέρεια μιας τέτοιας ταφής, χωρίς η θεϊκή καθοδήγηση να είναι αποκλειστικό προνόμιο των Φαραώ. Το συγκεκριμένο "coprus" περιλαμβάνει πολυάριθμα κείμενα που ενσωματώθηκαν στο ύστερο σώμα κειμένων της ταφικής λογοτεχνίας, γνωστό ως "Αιγυπτιακή Βίβλος των Νεκρών"
Η Συμμορία των Δεκατριών

Η Συμμορία των Δεκατριών (αγγλικά: "Ocean's Thirteen") είναι αμερικανική κωμική περιπέτεια παραγωγής 2007, σε σκηνοθεσία Στίβεν Σόντερμπεργκ και με ενα εντυπωσιακό σύνολο πρωταγωνιστών, μεταξύ των οποίων οι Τζορτζ Κλούνεϊ, Μπραντ Πιτ, Ματ Ντέιμον, Μπέρνι Μακ, Ντον Τσιντλ, Έλιοτ Γκουλντ και Αλ Πατσίνο. Η ταινία αποτελεί την τρίτη στη σειρά με τις περιπέτειες του κεντρικού ήρωα, Ντάνι Όσιαν, μετά τις ταινίες "Η Συμμορία των Έντεκα" (Ocean's Eleven, 2001) και "Η Συμμορία των Δώδεκα" (Ocean's Twelve, 2004).

Τα γυρίσματα της ταινίας είχαν ξεκινήσει από τις 6 Ιουλίου του 2006 στο Λας Βέγκας και το Λος Άντζελες. Η παγκόσμια πρεμιέρα έγινε στις 24 Μαΐου 2007 στο Φεστιβάλ των Καννών, ενώ στην Ελλάδα η ταινία κυκλοφόρησε στις αίθουσες στις 7 Ιουνίου.
Dragon Ball

Το Dragon Ball (ιαπωνικά: ドラゴンボール, Χέπμπορν: "Doragon Bōru") είναι σειρά manga γραμμένη και σχεδιασμένη από τον Άκιρα Τοριγιάμα. Αρχικά εκδόθηκε στο περιοδικό "Weekly Shonen Jump" από το 1984 έως το 1995, ενώ στην συνέχεια τα 519 κεφάλαιά του εκδόθηκαν σε 42 τόμους από την εταιρία Shueisha. Το "Dragon Ball" αρχικά εμπνεύστηκε από το κλασικό Κινεζικό μυθιστόρημα "Ταξίδι στη Δύση". Η σειρά ακολουθεί τις περιπέτειες του πρωταγωνιστή, Γκόκου, από την παιδική του ηλικία έως την ενηλικίωσή του καθώς προπονείται στις πολεμικές τέχνες και εξερευνά τον κόσμο αναζητώντας τις επτά μπάλες που είναι γνωστές ως Dragon Balls (Μπάλες του Δράκου), οι οποίες όταν συγκεντρωθούν καλούν έναν δράκο που πραγματοποιεί ευχές. Στη διάρκεια του ταξιδιού του, ο Γκόκου κάνει αρκετούς φίλους και πολεμά μια μεγάλη ποικιλία κακών, πολλοί από τους οποίους αναζητούν επίσης τις Dragon Balls.

Οι 42 τόμοι διασκευάστηκαν σε δύο σειρές anime παραγωγής του στούντιο Toei Animation: το "Dragon Ball" και το "Dragon Ball Z, "οι οποίες προβλήθηκαν στην Ιαπωνία από το 1986 έως το 1996. Επιπλέον, το στούντιο δημιούργησε 19 ταινίες και 3 ειδικά τηλεοπτικά επεισόδια, καθώς και μια τρίτη σειρά anime με τίτλο "Dragon Ball GT", η οποία δημιουργήθηκε χωρίς ουσιαστική συμμετοχή του Άκιρα Τοριγιάμα, σε μια προσπάθεια εκμετάλλευσης της μεγάλης δημοτικότητας της σειράς. Από το 2009 έως το 2011 και από το 2014 έως τώρα, προβάλλεται μία επεξεργασμένη και πιο σύντομη έκδοση του "Dragon Ball Z" με τίτλο "Dragon Ball Kai", από την οποία έχει αφαιρεθεί το περισσότερο υλικό της αρχικής σειράς που δεν περιλαμβανόταν στο manga. Αρκετές εταιρίες έχουν παράγει διάφορους τύπους προϊόντων βασισμένα στην σειρά περιλαμβάνοντας ταινίες -κινουμένων σχεδίων και με ηθοποιούς-, παιχνίδια συλλογής καρτών, πολυάριθμες φιγούρες χαρακτήρων, όπως και αρκετές συλλογές μουσικής της σειράς και έναν μεγάλο αριθμό από βιντεοπαιχνίδια.

Έχουν υπάρξει πολλές ταινίες για την σειρά, συμπεριλαμβάνοντας την πρώτη διασκευή σε ταινία με ηθοποιούς το 1989 στην Ταϊβάν. Το 2002, η 20th Century Fox απέκτησε τα δικαιώματα για να παράγει μια αμερικανική ταινία με ηθοποιούς με τίτλο "Dragonball Evolution", η οποία κρίθηκε αρνητικά από κριτικούς και θαυμαστές. Η ταινία βγήκε στους κινηματογράφους των Ηνωμένων Πολιτειών στις 10 Απριλίου του 2009.

Από την έκδοσή του, το "Dragon Ball "έχει γίνει μία από τις πιο επιτυχημένες σειρές manga και anime όλων των εποχών. Οι 42 τόμοι του manga έχουν πουλήσει πάνω από 156 εκατομμύρια αντίτυπα στην Ιαπωνία και περισσότερα από 230 εκατομμύρια αντίτυπα παγκοσμίως, κάνοντάς το την δεύτερη σειρά manga με καλύτερες πωλήσεις στην ιστορία. Θεωρείται ευρέως ως μία από τις σπουδαιότερες σειρές manga που δημιουργήθηκαν ποτέ, με πολλούς καλλιτέχνες manga όπως οι Εϊτσίρο Όντα ("One Piece"), Μασάσι Κισιμότο ("Naruto"), Τίτε Κούμπο ("Bleach"), Χίρο Μασίμα ("Rave Master", "Fairy Tail") και Κεντάρο Γιαμπούκι ("Black Cat") να αναφέρουν το "Dragon Ball" σαν πηγή έμπνευσης για τα δικά τους δημοφιλή τώρα έργα. Το anime, συγκεκριμένα το "Dragon Ball Z", είναι επίσης πολύ δημοφιλές σε αρκετές χώρες και ήταν ένα από αυτά που αύξησαν την δημοτικότητα των anime στον δυτικό κόσμο.
Ηρακλείδης ο Μύλασος

Ο Ηρακλείδης ο Μύλασος ήταν αρχαίος Έλληνας ηγεμόνας στην αρχαία ελληνική πόλη Μύλασα της Καρίας, κατά την επανάσταση των Ιωνικών πόλεων (βλ. Ιωνική Επανάσταση) το 498 π.Χ.. Αναλαμβάνοντας την αρχηγεία των επαναστατημένων πόλεων κατέλαβε την κύρια οδό προς τα Πήδασα στήνοντας ενέδρα κατά των Περσών. Προβαίνοντας σε γενική επίθεση κατά τη διάρκεια της νύκτας επέφερε τεράστιες απώλειες στους Πέρσες. Στην αιφνιδιαστική εκείνη επίθεση σκοτώθηκαν τρεις Πέρσες στρατηγοί, οι Δαυρίσης, Ἀμόργης καὶ Σισιμάκης.

Ο Ηρόδοτος αναφέρει στο έργο του "Ἱστοριῶν πέμπτη ἐπιγραφομένη Τερψιχόρη":

... "μετὰ δὲ τοῦτο τὸ τρῶμα ἀνέλαβόν τε καὶ ἀνεμαχέσαντο οἱ Κᾶρες· πυθόμενοι γὰρ ὡς στρατεύεσθαι ὁρμέαται οἱ Πέρσαι ἐπὶ τὰς πόλις σφέων, ἐλόχησαν τὴν ἐν Πηδάσῳ ὁδόν, ἐς τὴν ἐμπεσόντες οἱ Πέρσαι νυκτὸς διεφθάρησαν καὶ αὐτοὶ καὶ οἱ στρατηγοὶ αὐτῶν Δαυρίσης καὶ Ἀμόργης καὶ Σισιμάκης· σὺν δέ σφι ἀπέθανε καὶ Μύρσος ὁ Γύγεω. τοῦ δὲ λόχου τούτου ἡγεμὼν ἦν Ἡρακλείδης Ἰβανώλλιος ἀνὴρ Μυλασσεύς".
Καρδιά του Νεολιθικού Όρκνεϊ

Η Καρδιά του Νεολιθικού Όρκνεϊ (Heart of Neolithic Orkney) αναφέρεται σε μία ομάδα νεολιθικών μνημείων που βρίσκονται στις σκωτσέζικες νήσους Όρκνεϊ ("Orkney"). Μεταξύ των 70 νησιών του Όρκνεϊ, μόνο τα 19 κατοικούνται. Ανάμεσα τους βρίσκεται και ο προϊστορικός οικισμός με το όνομα του να υιοθετείται από την UNESCO όταν το 1999 τα ανακήρυξε Μνημεία Παγκόσμιας Κληρονομιάς. 

Η Καρδιά του Νεολιθικού Όρκνεϊ αποτελείται από τέσσερα μνημεία: 

# Ο Τύμβος Μέισοου (Maeshowe), ο οποίος χτίστηκε περίπου το 2.800 π.Χ. Στο εσωτερικό του βρίσκονται νεκρικοί θάλαμοι και είναι καλυμμένος από ψαμμίτη.
# Λίθοι του Στέννες (Standing Stones of Stenness) χρονολογούνται περίπου από το 3.000 π.Χ και έχουν ύψος 5 μέτρα.
# Ο Κύκλος του Μπρόντγκαρ (Ring of Brodgar) κατασκευάστηκε το 2.500 π.Χ, έχει διάμετρο 104 μέτρα και αποτελείται από 60 πέτρες.
# Νεολιθικός Οικισμός Σκάρα Μπρε (Skara Brae) σχηματίζεται από δέκα κατοικίες, οι οποίες φιλοξενούσαν τους κατοίκους από το 3.100 έως το 2.500 π.Χ.
Αμπίτλ

Το Αμπίτλ (Ambitle) είναι ένα ηφαιστειακό νησί στο Αρχιπέλαγος του Βίσμαρκ στην Παπούα Νέα Γουινέα. Το νησί βρίσκεται μέσα στη επαρχία της Νέας Ιρλανδίας και της Νέας Παπούας Γουινέας, στα ανατολικά του νησιού της νέας Ιρλανδίας. Το ύψος του είναι 450 μέτρα πάνω από την επιφάνεια της θάλασσας και στην δυτική πλευρά του έχει θερμικές πηγές. Υδροθερμικές πηγές ύδατος εμφανίζονται επίσης στους κοραλλιογενείς υφάλους στα δυτικά του νησιού.
Ράλλης Κοψίδης

Ο Ράλλης Κοψίδης (5 Νοεμβρίου 1929 - 14 Αυγούστου 2010) ήταν ζωγράφος, αγιογράφος, χαράκτης και πεζογράφος από τη Λήμνο.
Γκούντιναφ

300px|thumb|Τοπογραφικός χάρτης του Νησιού
Το Γκούντιναφ (Goodenough Island) είναι ηφαιστειογενές νησί στην Παπούα Νέα Γουινέα. Διοικητικά ανήκει στην επαρχία Milne και βρίσκεται στα ανατολικά της ηπειρωτικής χώρας στην Θάλασσα του Σολομώντα. Από το νησί πέρασε το 1873 ο καπετάνιος Τζον Μόρεσμπι (John Moresby), ο οποίος το ονόμασε έτσι προς τιμή του Τζέιμς Γκράχαμ Γκούντιναφ (James Graham Goodenough). Το νησί είναι κατά προσέγγιση κυκλικό στη μορφή, έχει περίμετρο 39 χλμ και έκταση 687 τετραγωνικών και ακτογραμμή 116 χλμ. Η ψηλότερη κορυφή του είναι η Vineuo με 2.536 μέτρα ύψος.
Ατόλη Κάρτερετ

thumb|350px|Η Ατόλη από το διάστημαΗ Ατόλη Κάρτερετ ή Νήσοι Κάρτερετ (Carteret Islands) είναι νησιά της Παπούα Νέα Γουινέα που βρίσκονται 86 χλμ βόρειο ανατολικά της Μπούκανβιλ στο Νότιο Ειρηνικό. Η ατόλλη αυτή είναι μια συστάδα νησιών με πεταλοειδή μορφή που φτάνη τα 30 χλμ με κατεύθυνση Βορρά - Νότο, με έναν συνολικό έδαφος 0,6 τετραγωνικών χιλιόμετρα και μια μέγιστη ανύψωση 1,5 μ επάνω από τη μέση στάθμη της θάλασσας. Τα κύρια τμήματα της ατόλης αποτελούν τα νησιά Han, Jangain, Yesila, Yolasa και Piul, και ονομάστηκε έτσι από τον Βρετανό πλοίαρχο Φίλιπ Κάρτερετ (Philip Carteret) που τους ανακάλυψε το 1767, τα νησιά έχουν 1000 κατοίκους, η δε νήσος Han είναι το σημαντικότερο νησί .

Τα νησιά απειλούνται από την άνοδο της στάθμης της θάλασσας. Ήδη σημειώνονται αρκετές πλημμύρες ενώ καταστρέφεται σταδιακά και ο ελάχιστος υδροφόρος ορίζοντας. Χαρακτηριστική περίπτωση αποτελεί η νήσος Huene που έχει χωριστεί στα δύο από την άνοδο της στάθμης της θάλασσας. Στις 25 Νοεμβρίου του 2003 η κυβέρνηση της Παπούα Νέας Γουινέας ενέκρινε και χρηματοδότησε ένα πρόγραμμα σταδιακής μετεγκατάστασης των κατοίκων των νησιών αυτών σε άλλες περιοχές.
Αριστείδης Γκριμούτης

Ο Αριστείδης Γκριμούτης (1860-1921) ήταν ένας από τους πρωτοπόρους της δημοσιογραφίας στην Ηλεία.

Γεννήθηκε στο Βαλτεσίνικον [Γορτυνίας] και σε μικρή ηλικία εγκαταστάθηκε στον [Πύργο]. Σπούδασε νομικά και ασχολήθηκε με την δημοσιογραφία. Το 1890 εξέδοσε την εβδομαδιαία εφημερίδα Πατρομυνέτα και το 1897 την μετανόμασε σε "«Πατρομυνέτα-Αδιάλλακτος»". Το 1909 αποσύρθηκε από την δημοσιογραφία παρ'ολο που είχε εξαγγείλει την έκδοση της ημερήσιας εφημερίδας "«Αναγέννησις»". Για αυτό τον σκοπό είχε προμηθευτεί ηλεκτροκίνητο τυπογραφικό πιεστήριο. Το 1919, μετά από ένα διάστημα μακράς απουσίας, εξέδωσε την εβδομαδιαία εφημερίδα "«Καταιγίς»", την οποία τον επόμενο χρόνο μετονόμασε σε "«Γκριμούτης»".

Στις εκλογές του 1905 ήταν υποψήφιος ανεξάρτητος βουλευτής. Ο Γκριμούτης έλαβε 6.000 ψήφους, πράγμα δύσκολο και ταυτόχρονα ικανοποιητικό για έναν ανεξάρτητο υποψήφιο. Παρ'ολο που δεν κατάφερε να εκλεγεί, έθεσε πάλι υποψηφιότητα στις εκλογές της 26ης Μαρτίου του 1906 χωρίς όμως επιτυχία.

Ο Αριστείδης Γκριμούτης διακρίθηκε για την μαχητικότητα της δημοσιογραφίας του. Όλες οι εφημερίδες που εξέδωσε εναντιώνονταν στο πολιτικό κατεστημένο της εποχής, προτρέποντας τον λαό να μην ψηφίζει τους βουλευτές που δεν ενδιαφέρονταν για το κοινό συμφέρον του τόπου. Κατά τη διάρκεια του βίου του έζησε φτωχά αφού ποτέ δεν επεδίωξε μέσα από την δημοσιογραφία να αποκτήσει περιουσία. Συγγενής του ήταν ο δημοσιογράφος και δικηγόρος Γκριμούτης που δολοφονήθηκε το 1893 από τον κλητήρα Σμυρνιώτη.

Απεβίωσε από συμφόρηση στις 14 Αυγούστου του 1921 στο ξενοδοχείο "Μασσαλία", στην Αθήνα.
Παναγιώτης Χαρανής

Ο Παναγιώτης Χαρανής (1905 – 23 Μαρτίου 1985) ήταν Έλληνας βυζαντινολόγος , ο οποίος εργάστηκε στις Ηνωμένες Πολιτείες Αμερικής, γνωστός ως Peter Charanis. Είχε σπουδαία προσφορά στους τομείς της κοινωνικής και οικονομικής ιστοριογραφίας με σειρά σημαντικών δημοσιευμάτων. Επίσης, συνέβαλε καθοριστικά στην καθιέρωση του μαθήματος της βυζαντινής ιστορίας και πολιτισμού στα αμερικανικά πανεπιστήμια.
Space Carrier Blue Noah

Το Space Carrier Blue Noah (ιαπωνικά: 宇宙空母ブルーノア, Χέπμπορν: "Uchū Kūbo Burū Noa", γνωστό και ως ThunderSub), το οποίο προβλήθηκε στην Ελλάδα ως Υποβρύχιο Κεραυνός, είναι ιαπωνική σειρά anime επιστημονικής φαντασίας. Δημιουργός του είναι ο Καζουνόρι Τακαχάσι, ο σχεδιασμός έγινε από τον Γιοσιγιούκι Χάνε, και η παραγωγή από το στούντιο Office Academy. Η σειρά προβλήθηκε αρχικά στην Ιαπωνία την περίοδο 13 Οκτωβρίου του 1979 έως 30 Μαρτίου του 1980 και ολοκληρώθηκε σε 24 επεισόδια διάρκειας 30 λεπτών.
Υψίπεδο

Το υψίπεδο Ροραΐμα της [[Βενεζουέλα]]ς.
To υψίπεδο (ψι "ψηλά" + πέδον "έδαφος, χώμα") είναι ένας γεωγραφικός όρος (αγγλικά: highland και upland), με τον οποίο χαρακτηρίζονται τόποι στην επιφάνεια της Γης σε αρκετά μεγαλύτερο ύψος από τη στάθμη της θάλασσας, χωρίς να χαρακτηρίζονται όρη. Σε μια διαφορετική εκδόχή του όρου, το υψίπεδο είναι περιοχή μεγάλου υψομέτρου, με σχετικά χαμηλή ατμοσφαιρική πίεση.

Ο όρος χρησιμοποιείται τόσο για πεδινές επιφάνειες οι οποίες βρίσκονται μεταξύ ορεινών όγκων (Υψίπεδα των Άνδεων, των Άλπεων), οπότε είναι συνώνυμος με τον γεωγραφικό όρο οροπέδιο, (plateau), όσο και για εκτεταμένες εδαφικές εξάρσεις, οι οποίες υψώνονται στο μέσον πεδινών εκτάσεων (Υψίπεδο της Βραζιλίας). Ο όρος φέρεται πολλές φορές να χρησιμοποιείται στον πληθυντικό ως κύρια ονομασία του ίδιου υψιπέδου όπως π.χ. Υψίπεδα του Γκολάν, ή Υψίπεδα της Σκωτίας κ.ά.
Αντίοχος Β΄ Θεός

Ο Αντίοχος Β΄ Θεός (286 – 246 π.Χ.), ήταν βασιλιάς του ελληνιστικού βασιλείου των Σελευκιδών κατά την περίοδο 261 – 246 π.Χ. Ήταν γιος του Αντίοχου Α΄ του Σωτήρος και της Στρατονίκης, κόρης του Δημητρίου του Πολιορκητή.
Ηρακλείδης ο Κώος

Ο Ηρακλείδης ο Κώος ήταν αρχαίος Έλληνας ιατρός που γεννήθηκε και έδρασε στη Κω. Ήταν κατά γένος Ασκληπιάδης. Έλαβε για σύζυγό του τη Φαιναρέτη ή την κόρη αυτής Πραξιθέα η οποία και γέννησε τον Ιπποκράτη τον κατά γενικό χαρακτηρισμό πατέρα της Ιατρικής.

Στον Ηρακλείδη τον Κώο αποδίδουν πολλοί ιστορικοί ερευνητές τη συγγραφή διαφόρων έργων όπως την «Ιπποκράτεια Συλλογή», των «Προγνωστικών», μέρος των «Αφορισμών» κ.λπ.


Κατηγορία:Αρχαίοι Έλληνες ιατροί
Αλεξάντερ Γκιράρντ

Ο Αλεξάντερ Γκιράρντ ("Alexander Girard", 24 Μαΐου 1907 - 31 Δεκεμβρίου 1993) ήταν Αμερικανός αρχιτέκτονας, σχεδιαστής εσωτερικών χώρων και επίπλων. Ήταν ο πρώτος σύγχρονος σχεδιαστής που καθόρισε τα κλωστοϋφαντουργικά προϊόντα ως κάτι περισσότερο από απλώς λειτουργικά και υπογράμμισε περαιτέρω τη μορφή, μέσω της εφαρμογής του χρώματος και του σχεδίου.